Správa zo zahraničnej pracovnej cesty

1.	Účastníci ZPC:
Mgr. Iveta Hermanovská, zástupca MŠVVŠ SR v Európskej federácii zamestnávateľov vo vzdelávaní (EFEE), Ministerstvo školstva, vedy, výskumu a športu SR, znalosť jazykov: AJ - RJ 

2.	Zahraničná pracovná cesta:
Veľká Británia,  Londýn, 28. -  30. 1. 2016
Prijímajúca organizácia: Európska federácia zamestnávateľov vo vzdelávaní  (EFEE)
Účel cesty: zasadnutie projektu „Sociálni partneri podporujú dôstojné pracovné miesta vo vzdelávacom sektore pre zdravší pracovný život“
Spôsob financovania: refundácia EK

3.	Rámcový program pobytu:

08:30 – 09:00       	Registration 
	
09:00 – 09:10      	Opening	
09:10 – 09:20      	Introduction to the Project	
09:20 – 10:00      	Addressing Risks of Psychosocial Hazards and Work-related Stress in Education –   The European View 
	
10:00 – 11:00      	Project Overview: Online Survey on evidence on existing health and safety   legislation, social partner agreements and measures; Case Studies on preventing Work-Related Stress and Psychosocial Hazards 
	
11:00 – 11:30      	Walk and Talk (Coffee Break)	
11.30 – 12:00     	Case Study Examples: Practical and Concrete Ways to Prevent Psychosocial Hazards 
	
12:00– 12:30    	How to Promote Staff Wellbeing at School	
12:30 – 14:00   	Break for lunch	
14:00– 15:30    	Working Group Sessions on Preparing Joint Social Partner Guidelines on the  Prevention of Psychosocial Hazards in Education at European, National and  Local Level
	
15:45 – 16:45   	Final Plenary Discussion: Ideas for Joint Social Partner Guidelines on the  Prevention of Psychosocial Hazards in Education 
	
16:45 – 17:00	Closing Session	

4.	Stručný priebeh zasadnutia:

     Európska federácia zamestnávateľov vo vzdelávaní (EFEE) a  Výbor pre vzdelávanie Európskeho odborového zväzu (ETUCE) dňa 29. 1. 2016  organizovali seminár projektu „Sociálni partneri podporujú dôstojné pracovné miesta vo vzdelávacom sektore pre zdravší pracovný život“(vstupy do tvorby projektu dávalo aj Slovensko). Psychosociálne riziká a stres súvisiaci s prácou patria k najzávažnejším otázkam v oblasti bezpečnosti a ochrany zdravia pri práci. Vo veľkej miere ovplyvňujú zdravie jednotlivcov, organizácií a ekonomiky štátu. 

     Sociálni partneri na európskej úrovni ETUCE a EFEE spolu realizujú tento dvojročný projekt, ktorého cieľom je vypracovanie praktickej príručky podporujúcej dôstojné pracovné miesta vo vzdelávacom sektore a prevencia a boj proti psychosociálnym rizikám a pracovnému stresu. Najviac zo všetkého si však kladú za cieľ podporovať spoločné iniciatívy sociálnych partnerov na národnej, regionálnej a miestnej úrovni a zdôrazňovať, že zamestnávatelia vo vzdelávacom sektore  a odbory musia aktívne spolupracovať pri riešení problémov zdravia a bezpečnosti pri práci, s osobitným zameraním na psychosociálne riziká a pracovný stres. Poradná skupina projektu zložená z predstaviteľov Belgicka, Fínska, Nemecka, Rumunska, Španielska a Veľkej Británie organizuje pomocou sekretariátu ETUCE aktivity tohto projektu.

    Aby bolo možné nájsť dokumenty o existujúcich iniciatívach sociálnych partnerov na národnej, regionálnej a lokálnej úrovni, bol vykonaný v jari 2015 online prieskum medzi členskými organizáciami EFEE a ETUCE. Výskumný tím, ktorý zastrešuje projekt z vedeckého hľadiska, reprezentujú  vedci z nemeckého  FFAW (Freiburger Forschungsstelle für Arbeitswissenschaft)  a španielskeho ISTAS (Instituto de Trabajo Sindical, Ambiente y Salud). Cieľom prieskumu bolo zistiť nedávne spoločné iniciatívy sociálnych partnerov zamerané na prevenciu psychosociálnych rizík a faktory úspechu a výzvy zamestnávateľov vo vzdelávaní a odborov, ktorým  čelia pri ich implementácii. Predbežné výsledky projektu boli prezentované na seminári v Londýne. Výskumný tím sa  tiež zúčastnil na tvorbe  prípadových štúdií v Rumunsku, Fínsku, Belgicku a Nemecku, kde  navštívili školy známe projektami správnej praxe na podporu zdravia a bezpečnosti pri práci a viedol rozhovory so zástupcami z národných zamestnávateľských organizácií, učiteľských odborov a odborníkov, ktorí pracujú v oblasti bezpečnosti a ochrany zdravia pri práci. Výsledky prípadových štúdií v Belgicku a Nemecku boli tiež  prezentované na seminári v Londýne.

      Na základe týchto zistení účastníci seminára, ktorí pracovali v zmiešaných skupinách reprezentantov zamestnávateľov vo vzdelávacom sektore a odborárov,  navrhli hlavné tematické okruhy praktickej príručky. Súbor týchto okruhov má byť prerokovaný na záverečnej konferencii projektu v Bukurešti v júni 2016.

5.	Prehľad prinesenej dokumentácie a miesto jej uloženia
Prezentácie z projektu budú dostupné u účastníka ZPC.

6.	Osobitne vyhodnotený očakávaný prínos ZPC
Psychosociálne riziká sú zložitejšie a  z hľadiska ich riadenia aj obtiažnejšie ako tzv. tradičné riziká v oblasti bezpečnosti a ochrany zdravia pri práci. Je potrebné, aby sa zvyšovala informovanosť a vyvíjali jednoduché praktické nástroje, ktorými by sa uľahčilo riešenie problémov súvisiacich s pracovným stresom a vytváraním zdravšieho pracovného prostredia. 

7.	Spôsob zverejnenia výsledkov ZPC, prenos získaných informácií
      Správa zo ZPC sa odovzdáva SMSEZ MŠVVŠ SR.
      Súhlasím so zverejnením správy na internete.

Správu vypracovala: Mgr. Iveta Hermanovská 
Dátum: 9. 2. 2016

Správu schválil:
prof. Ing. Peter Plavčan, PhD., generálny riaditeľ SVŠaVV